ai4bharat/Pralekha huggingface dataset:
وزیراعظم کا دفتر
وزیراعظم نے اڈیشہ کے سابق وزیراعلیٰ ہیمانندا بسوال کے سانحہ ارتحال پر اظہار تعزیت کیا
نئی دلّی ،25 فروری، 2022/
وزیراعظم جناب نریندر مودی نے اڈیشہ کے سابق وزیراعلیٰ ہیمانندا بسوال کے انتقال پر گہرے رنج و ملال کا اظہار کیا ہے۔
اپنے ایک ٹوئیٹ میں وزیراعظم نے کہا:
’’اڈیشہ کے سابق وزیراعلیٰ آنجہانی ہیمانندا بسوال جی کے انتقال سے بے حدرنج و غم ہوا۔ وہ برسوں تک عوامی زندگی میں سرگرم عمل رہے اور لوگوں کے درمیان بڑے پیمانے پر کام کیا۔ غم کے ان لمحات میں ان کے اہل خانہ اور ان کے مداحوں کے ساتھ میری دلی تعزیت۔ اوم شانتی ‘‘
وزیراعظم کا دفتر
وزیر اعظم نے ندیا، مغربی بنگال میں سڑک حادثے میں ہوئے جانی نقصان پر رنج و غم کا اظہار کیا
نئی دہلی، 28 نومبر 2021:
وزیر اعظم جناب نریندر مودی نے ندیا،مغربی بنگال میں سڑک حادثے میں ہوئے جانی نقصان پر رنج و غم کا اظہار کیا ہے۔
ایک ٹوئیٹ میں وزیر اعظم نے کہا؛
’’ندیا، مغربی بنگال میں ہوئے سڑک حادثے کے نتیجے میں جانوں کے اتلاف پر ازحد رنجیدہ ہوں۔ میرے خیالات سوگوار کنبوں کے ساتھ ہیں۔ خدا کرے کہ مجروحین جلد از جلد صحتیاب ہوجائیں۔‘‘
کامرس اور صنعت کی وزارتہ
غیرملکی سرمایہ کاری
نئی دہلی،یکم دسمبر، 2021/پچھلے پانچ مالی برسوں میں غیر ملکی راست سرمایہ کاری ایف ڈی آئی کی آمد اور غیر ملکی کمپنیوں کی طرف سے کی گئی سرمایہ کاری ایف پی آئی کی آمد کے وسیلے سے فراہم کی گئیں۔ غیر ملکی سرمایہ کاری کی تفصیلات :
|
|
نمبر شمار
|
|
مالی سال
|
|
کل ایف ڈی آئی آمد

|
|
ایف پی آئی آمد

|
|
1.
|
|
2016-17
|
|
60,220
|
|
7,735
|
|
2.
|
|
2017-18
|
|
60,974
|
|
22,165
|
|
3.
|
|
2018-19
|
|
62,001
|
|
 2,225
|
|
4.
|
|
2019-20
|
|
74,390
|
|
552
|
|
5.
|
|
2020-21
|
|
81,973
|
|
38,725
وسیلہ : بھارتیہ ریزرو بینک۔
جیساکہ مندرجہ بالا ٹیبل میں دکھایا گیا ہے کووڈ – 19 وبا کے باوجود ملک میں پچھلے مالی سال 20-2019 کے مقابلے مالی سال 21-2020 کے دوران ایف ڈی آئی کی آمد اور ایف پی آئی کی آمد دونوں میں ترقی ہوئی ہے۔
یہ جانکاری کامرس اور صنعت کے وزیر مملکت جناب سوم پرکاش نے آج لوک سبھا میں ایک تحریری جواب میں دی۔
۔۔۔
ش ح ۔ اس۔ ت ح ۔
U –13581
(Visitor Counter : 91
وزارت دفاع
جمہوریہ ارجنٹائن کے وزیر دفاع نئی دہلی پہنچے؛ دو طرفہ دفاعی تعلقات کو مضبوط کرنے کے لیے رکشا منتری جناب راجناتھ سنگھ کے ساتھ بات چیت کریں گے
جمہوریہ ارجنٹائن کے وزیر دفاع جناب جارج اینرک تایانا 17 جولائی، 2023 کو ہندوستان کے چار روزہ دورے پر نئی دہلی پہنچے۔ اپنے قیام کے دوران، جناب جارج تایانا دونوں ممالک کے درمیان دفاعی تعاون کو مزید مضبوط کرنے کے لیے 18 جولائی، 2023 کو رکشا منتری جناب راجناتھ سنگھ کے ساتھ دو طرفہ بات چیت کریں گے۔ مہمان عزیزی نئی دہلی میں نیشنل وار میموریل پر گلہائے عقیدت پیش کرکے شہید جانبازوں کو خراج عقیدت بھی پیش کریں گے۔
اس دورہ کے دوران ارجنٹائن کے وزیر دفاع کا بنگلورو جانے کا بھی ارادہ ہے۔
امور صارفین، خوراک اور عوامی تقسیم کی وزارت
مالی سال 2023-24 میں فوڈ کارپوریشن آف انڈیا  کے لیے 1.45 لاکھ کروڑ روپے کا تخمینہ خریداری/پی ڈی ایس آپریشنز کی انتظام کی لاگت کو ادا کرنے کے لیے قلیل مدتی ورکنگ کیپیٹل کی ضرورت کے تخمینہ اشارے کی نمائندگی کرتا ہے
مالی سال 2023-24 کے بجٹ تخمینوں  میں فوڈ کارپوریشن آف انڈیا  کے لیے اندرونی اور اضافی بجٹی وسائل  کے طور پر دکھائے گئے 1.45 لاکھ کروڑ روپے کا مقصد خریداری/انتظام کی لاگت کو پورا کرنا ہے۔ پی ڈی ایس کے آپریشنز کا مقصد قلیل مدتی ورکنگ کیپیٹل کی ضرورت کے اشارے کی نمائندگی کرنا ہے۔
فوڈ سبسڈی  ایف سی آئی کو پبلک ڈسٹری بیوشن سسٹم  آؤٹ لیٹس کے ذریعے تقسیم کے لیے ضروری اشیاء دستیاب کرنے کے بعد مرکزی بجٹ سے معاوضے کی بنیاد پر جاری کی جاتی ہے۔ جب تک یہ حاصل نہیں ہو جاتا، ایف سی آئی اپنی ورکنگ کیپیٹل کی ضروریات کو پورا کر سکتا ہے یا سامان خرید سکتا ہے، چلا سکتا ہے، انسٹال کر سکتا ہے، ٹرانسپورٹ سامان، اسٹور سامان وغیرہ ، بینکوں کے کنسورشیم سے کیش کریڈٹ، قلیل مدتی قرضوں ، طریقوں اور ذرائع ایڈوانسز وغیرہ سے پیدا ہونے والی لاگت کا انتظام کرتا ہے۔ مرکزی بجٹ سے ایف سی آئی کو جاری کردہ فوڈ سبسڈی ورکنگ کیپیٹل کی ضروریات سے لاگت کا احاطہ کرتی ہے۔
بجٹ کی شفافیت اور فعال انکشاف کے لیے حکومت کے عزم کے ایک حصے کے طور پر، مالی سال 2023-24 کے بجٹ دستاویز میں اگلے مالی سال کے دوران ایف سی آئی کے لیے کام کرنے والے سرمائے کی اشارے کی ضروریات کا انکشاف کیا گیا ہے۔ توقع کی جاتی ہے کہ اصل استعمال ضرورت پر مبنی اور مرحلہ وار انداز میں اشارے کے تخمینے کے برخلاف ہوگا۔ یہ ایف سی آئی کو فراہم کردہ ایک مسلسل انتظام ہے۔
مالی سال 2023-24 کے لیے اعلیٰ تخمینہ ضروری اشیاء کی بڑھتی ہوئی انوینٹری کی وجہ سے سال میں ہنگامی اخراجات سمیت ایف سی آئی کی اعلیٰ سطح کی خریداری کی توقع کی عکاسی کرتا ہے۔ حکومت اس بات کا بھی اعادہ کرتی ہے کہ مالی سال 2023-24 کے بجٹ میں خوراک کی سبسڈی کی فراہمی مستحقین میں تقسیم کے لیے ضروری اشیاء کی پی ڈی ایس کی متوقع ضرورت سے متعلق تمام تخمینہ اخراجات کو پورا کرنے کے لیے کافی ہے۔
یہ ایف سی آئی کو فراہم کردہ ایک مسلسل انتظام ہے۔ مثال کے طور پر، موجودہ مالی سال 2022-23 میں آئی ای بی آر کا تخمینہ، بجٹ تخمینوں میں 89,425 کروڑ روپے تھا، جسے کم انوینٹری کی کم لے جانے والی لاگت کی وجہ سے نظر ثانی شدہ تخمینوں میں کم کر کے 56,935 کروڑ روپے کر دیا گیا ہے۔
اسٹیل کی وزارت
آر آئی این ایل کارنرز نے ایک بار پھر اسپات راج بھاشا سمان - پہلا انعام جیتا
آر آئی این ایل نے سال22- 2021 کے لیے اسٹیل کی وزارت کا’’اسپات راج بھاشا سمان‘‘پہلا انعام حاصل کیا۔ سی ایم ڈی، آر آئی این ایل جناب اتل بھٹ نے پیر کو سری نگر میں منعقدہ ہندی صلاحکار سمیتی کی میٹنگ میں اسٹیل اور دیہی ترقی کے وزیر مملکت جناب فگن سنگھ کلستے سے یہ باوقار ایوارڈ حاصل کیا۔ اس موقع پر جناب ناگیندر ناتھ سنہا، سکریٹری اسٹیل، محترمہ انسولی آریہ، سکریٹری، دفتری زبان محکمہ اور محترمہ روچیکا چودھری گوول، ایڈیشنل سکریٹری، وزارت اسٹیل بھی اس موقع پر موجود تھیں۔
جناب کلستے نے آر آئی این ایل کے ہندی اندرون خانہ میگزین ’’راشٹریہ اسپات سُگندھ‘‘ کا مارچ شمارہ بھی جاری کیا۔ جناب للن کمار، جی ایم  اور ایڈمن انچارج، آر آئی این ایل-وشاکھاپٹنم اسٹیل پلانٹ کو بھی تنظیم میں ہندی کے موثر نفاذ کو یقینی بنانے میں ان کی خصوصی کوششوں کے لیے پہلا انعام دیا گیا۔ ہندی صلاحکار سمیتی کے اراکین نے آر آئی این ایل کی طرف سے ای ٹولز، ای آفس، تربیت، اشاعت وغیرہ کے استعمال کے لیے مختلف سرگرمیوں کی تعریف کی۔
۔۔۔۔
ش ح۔ا س۔ ت ح ۔
U–4527
(Visitor Counter : 52
ارضیاتی سائنس کی وزارت
کل سے شروع ہونے والی اقوام متحدہ کی سمندر سے متعلق کانفرنس کے موقعے پر مرکزی وزیر ڈاکٹر جتیندر سنگھ نے لسبن میں بھارتی مندوبین اور سفارت خانے کے افسران کے ساتھ کانفرنس سے پہلے میٹنگ کی، جس کا مقصد بھارت کی طرف سے تیاریوں کا جائزہ لینا تھا اور مختلف معاملات پر بھارتی وفد کی طرف سے کیے گئے اقدامت پر بھارتی موقف پر تبادلۂ خیال کرنا تھا
نئی دہلی،26جون، 2022/ پرتگال کے شہر لسبن میں سائنس و ٹکنالوجی کے مرکزی وزیر مملکت  ، زمینی علوم کے وزیر مملکت ، وزیر اعظم کے دفتر میں وزیر مملکت، عملے، عوامی شکایات ، پنشن ، ایٹمی توانائی اور خلا کے وزیر مملکت ڈاکٹر جتیندر سنگھ کے اقوام متحدہ کی کل سے شروع ہونے والی سمندر سے متعلق پانچ روزہ کانفرنس میں پہنچنے کے فوراً بعد آج بھارت کی طرف سے کی گئی تیاریوں کا جائزہ لینے اور بھارتی وفد کی طرف سے مختلف معاملات پر اختیار کیے گئے موقف کے سلسلے میں تبادلۂ خیال کے لیے بھارتی مندوبین اور سفارت خانے کے افسران کے ساتھ کانفرنس سے پہلے ایک میٹنگ کی۔
لسبن میں 27 جون سے یکم جولائی 2022 کے درمیان منعقد ہونے والی اقوام متحدہ کی سمندر سے متعلق کانفرنس میں 130 سے زیادہ ملک شرکت کر رہے ہیں۔
ڈاکٹر جتیندر سنگھ نے کہا کہ کینیا اور پرتگال کی حکومتوں کی طرف سے مشترکہ میزبانی میں منعقد ہونے والی سمندر سے متعلق یہ کانفرنس ایسے اہم وقت میں منعقد ہو رہی ہے جب دنیا کووڈ -19 عالمی وبا سے دوچار ہمارے سماج کے بہت سے گہرے مسائل سے نمٹنے کی کوشش کر رہی ہے اور وزیراعظم نریندر مودی نے اس عالمی کوشش میں ایک قاعدانہ رول ادا کیا ہے۔ وزیر موصوف نے یہ بھی کہا کہ اس کے لیے بڑی ڈھانچہ جاتی تبدیلی کی ضرورت ہوگی اور ایسے مشترکہ طریقۂ کار درکار ہوں گےجو دیرپا ترقیاتی نشانوں کی تکمیل کریں گے۔
ڈاکٹر جتیندر سنگھ نے کہا کہ بھارت سائنس پر مبنی ایسے اختراعی طریقۂ کار پیش کرے گا جن کا مقصد ’’ہمارے سمندر کو بچاؤ اور مستقبل کا تحفظ کرو‘‘ کے تئیں عالمی کارروائی کا ایک نیا باب شروع کرنا ہے۔ ڈاکٹر جتیندر سنگھ مقصد 14 : جائزہ لینا، شراکت داریاں اور طریقۂ کار پر عمل درآمد کے لیے سائنس و اختراع پر مبنی سمندر سے متعلق کارروائی میں اضافے کرنے کے موضوع پر اقوام متحدہ کی کانفرنس میں کلیدی خطبہ دیں گے۔
ڈاکٹر جتیندر سنگھ نےکہا کہ وزیراعظم نریندر مودی کے زیر سرپرستی بھارت سائنس اور اختراع پر مبنی طریقۂ کار فراہم کرائے گا۔ اس کا مقصد شراکت داریوں اور ماحول دوست طریقۂ کار پر عمل درآمد کرنا ہے۔ انہوں نے کہا کہ بھارت نے اقوام متحدہ کی ایجنسیوں اور تحقیقی اداروں کے ساتھ ایس ڈی جی عندیوں میں استعمال کیے جانے والے طریقوں اور اعداد و شمار کے فرق کو ختم کرنے کے لیے شراکت داریاں قائم کی ہوئی ہیں۔
مذاکرات کے آخر میں نفرنس میں اتفاق رائے سے ایک مختصر کارروائی پر مبنی اور بین حکومتی اعلامیے کو منظوری دی جائے گی جس میں سائنس پر مبنی اور کارروائی کے اختراعی میدانوں کو اجاگر کیا گیا ہے تاکہ مقصد 14 پر عمل درآمد کی حمایت ہو ۔
۔۔۔
ش ح ۔ اس۔ ت ح ۔
U - 6916
(Visitor Counter : 73
ماحولیات، جنگلات اور موسمیاتی تبدیلی کی وزارت
بھارت کے کولنگ سے متعلق لائحہ عمل کا آغاز
نئیدہلی13 مارچ ۔دنیا میں بھارت ایسا پہلا ملک ہے ،جہاں کولنگ سے متعلق ایک جامع لائحہ عمل تیار کیا گیا ہے ،جس میں تمام شعبوں میں درکار کولنگ سے متعلق ضرورتوںکو پورا کرنے کا ایک طویل مدتی خاکہ پیش کیا گیا ہے اورایسے اقدامات کی فہرست تیار کی گئی ہے ،جن سے کولنگ کی مانگ میں کمی لانے میں مدد مل سکتی ہے۔کولنگ کی ضرورت تمام شعبوںمیں اور یہ اقتصادی ترقی کا ایک لازمی حصہ ہے اور رہائشی اورتجارتی عمارتوں ،کولڈچین ، ریفریجریشن ، ٹرانسپورٹ اور صنعتوں جیسے معیشت کے محتلف شعبوںمیں درکار ہے ۔
ماحولیات وجنگلات اورآب وہوا میں تبدیلی کی روک تھام کے مرکزی وزیر ڈاکٹر ہرش وردھن نے نئی دلی میں منعقدہ ایک تقریب میں انڈیا کولنگ ایکشن پلان کا اجرا کیا۔ ماحولیات کے وزیر نے کہا کہ انڈیا کولنگ ایکشن پلان  کا مقصد ماحول اور سماجی اور اقتصادی دونوںطر ح کے فائدے حاصل کرنے کے لئے کئے جانے والے اقدامات میں تا ل میل پیدا کرنا ہے۔ڈاکٹر ہرش وردھن نے کہا ’’ آئی سی اے پی کا اصل مقصد سبھی کے لئے دیر پا کولنگ اور گرمی سے نجات فراہم کرنا ہے ۔ جس کے ساتھ ساتھ سماج کے لئے ماحولیاتی اور سماجی اور اقتصادی فائدے اس سے مضر صحت گیسوں کے براہ راست اور بالواسطہ اخراج میں کمی لانے میں مدد ملے گی۔
وزیر موصوف نے مزیدکہا کہ انڈین کولنگ لائحہ عمل سے تمام شعبوں میں کولنگ کے تئیں ایک مربوط خاکہ فراہم ہوتا ہے ،جس میں 20سال کےعرصے میں کولنگ کی مانگ میں کمی ، ریفریجرینٹ ترسیل ، توانائی کی کفایت شعاری میں اضافہ اور بہتر ٹکنالوجی کے متبادل شامل ہیں۔
انڈیا کولنگ ایکشن کا مقصد  مختلف شعبوںمیں 38-2037 تککولنگ کی مانگ میں 20سے 25 فیصد تک کمی کرنا ۔ ریفریجرینٹ کی مانگ میں 38-2037 تک 25سے 30 فیصدتک کمی کرنا ۔ 38-2037 تک کولنگ توانائی کی ضرورتوں میں 25سے 40فیصد تک کمی کرنا۔ قومی اور ایس اینڈ ٹی پروگرام کے تحت تحقیق کے مخصوص میدا ن کے طور پر کولنگ اور اس سے متعلق شعبوں کی نشاندہی کرنا۔اسکل انڈیا مشن کے مطابق 23 -2022 تک سروسنگ شعبے کے ایک لاکھ ماہرین تکنیک کی تربیت اور انہیں سرٹیفکیٹ دینا ۔ان اقدامات سے ،آب وہواکے خاطر خواہ فوائد حاصل ہوں گے ۔
سماج میں ماحولیات کے فائدوں کے علاوہ مندرجہ ذیل فوائد بھی حاصل ہوں گے۔ سبھی کو گرمی سے نجات ۔ای ڈبلیو ایس اور ایل آئی جی ہاؤسنگ کے لئے کولنگ کے لئے سہولیات دیر پا کولنگ ۔کولنگ سے متعلق جی ایچ جی کم اخراج  کسانوںکی آمدنی دوگنی کرنا ۔کولڈ چین سے متعلق بہتر بنیادی ڈھانچہ ۔کسانوں کے لئے پیداوار کی بہتر قیمت ۔ پیداوار کا کم سے کم زیاں ۔ بہتر گزر بسر کے لئے ہنر مند افراد اور ماحولیاتی تحفظ  میک ان انڈیا ۔ائیر کنڈیشننگ اور اس سے متعلق کولنگ کے سازوسامان کی گھریلو مصنوعات سازی ۔ کولنگ کی متبادل ٹکنالوجی پر بڑے پیمانے پر تحقیق وترقی ۔کولنگ کے شعبے میں اختراع کو فروغ دینا ۔
کولنگ کا تعلق انسانی صحت اور پیداواریت سے بھی ہے ۔ کولنگ کو دیر پا ترقیاتی نشانوں سے جوڑنے کی اہمیت کا اعتراف بخوبی کیا جاچکا ہے۔مختلف شعبوں کے مابین کولنگ اور معیشت کی ترقی میں اس کے استعمال سے کولنگ ایک اہم ترقیاتی ضرورت بن جاتی ہے۔آئی سی اے پی کی
ترقی میں بہت سے فریق شامل ہیں اور اس میں وہ عمل بھی شامل ہے ، جس میں مختلف سرکار ی وزارتوں / محکموں /تنظیموں،صنعت اور صنعت سے متعلق ایسوسی ایشنوں ،تھنک ٹینک ، ماہرین تعلیم اور تحقیق وترقی سے متعلق اداروں کا احاطہ بھی کیا گیا ہے
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔س ش ۔رم
U-1556
(Visitor Counter : 193
وزارت دفاع
ملک کی آزادی کے 75 سال پورے ہونے کے موقعے پر 75 شہروں میں تحریک دینے والے مذاکرات اور خیرمقدمی تقریبات کا انعقاد کیا جا رہا ہے
خاص باتیں :
- بہادری انعامات کا پورٹل ، مسلح افواج ، بی آر او اور این سی سی تقریبات منعقد کر رہی ہے
- یہ تقریبات 6 سے 14 اگست 2021 کے درمیان منعقد کی جائیں گی
- 75 شہروں میں بہادر سپاہیوں کی ہمت افزائی کے لیے اعزاز دینا ہے
- بہادری انعامات کا پورٹل اس تقریب کو رواں ویب کاسٹ کرے گا
- اس کا مقصد شہریوں میں خاص طور پر نوجوانوں میں وطن کے تئیں خود کو وقف کر دینے اور وطن پرستی کا جذبہ جگانا ہے۔
ملک کی آزادی کے 75 سال پورے ہونے کے موقعے پر بہادری ایوارڈ پورٹل ملک بھر کے 75 شہروں میں مسلح فوجوں ، سرحدی سڑکوں کی تنظیم بی آر او اور نیشنل کیڈٹ کور  کے ساتھ مل کر ایک تقریب کا انعقاد کر رہا ہے جس کا مقصد اُن بہادر سپاہیوں کو خراج عقیدت پیش کرنا ہے جنہوں نے ملک کی خدمت کرتے ہوئے اپنی جان نچھاور کر دی تھی۔ اس پہل کے تحت ان جانبازوں کے اعزاز میں تحریک دینے والے مذاکرات اور خیر مقدمی تقریبات کا انعقاد کیا جارہا ہے۔
بہادر سپاہیوں اور ان کے کنبوں کی ہمت ، کرداراور عزم کا احترام کرنے کے لیے ملک بھر کے 75 شہروں کوچنا گیا ہے۔ تاکہ شہریوں خاص طور پر نوجوانوں میں وطن پرستی کے شعور کو بیدار کرنا ہے۔ یہ آزادی کے بعد مسلح افواج کی بہادری کا بھی جشن ہے۔
یہ تقریبات 6 سے 14 اگست ، 2021 کے درمیان یوم آزادی سے پہلے ملک بھر کے مختلف مقامات پر منائی جا رہی ہیں۔ ان تقریبات کو زیادہ سے زیادہ عوام تک پہنچانے کے لیے بہادری ایوارڈز کا پوسٹل  اس تقریب کو رواں ویب کاسٹ کرے گا۔ تقریبات کی ریکارڈنگ بھی پورٹل کے یو ٹیوب چینل پر دستیاب ہوں گی۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U –7515
(Visitor Counter : 106
وزارت خزانہ
6.69 فیصد گورنمنٹ سکیورٹی 2024، 7.10 فیصد گورنمنٹ سکیورٹی 2029 اور 7.50 فیصد گورنمنٹ سکیورٹی 2036 اور 7.40 فیصد گورنمنٹ سکیورٹی 2062 کی فروخت  فروخت کے لئے نیلامی
حکومت ہند نے یکساں قیمت کے طریقہ کار کا استعمال کرتے ہوئے قیمت پر مبنی نیلامی کے ذریعے 4,000 کروڑ روپے  کی مشتہر کردہ رقم کے لیے  گورنمنٹ سیکیورٹی 2024،  یکساں قیمت کا طریقہ استعمال کرتے ہوئے قیمت پر مبنی نیلامی کے ذریعے 6000 کروڑ روپے کی مشتہر کردہ رقم کے لیے  گورنمنٹ سیکیورٹی 2029،  یکساں قیمت کے طریقہ کار کا استعمال کرتے ہوئے قیمت پر مبنی نیلامی کے ذریعے 11,000 کروڑ روپے کی مشتہرکردہ رقم کے لیے ‘7.54فیصد گورنمنٹ سیکیورٹی 2036، یکساں قیمت پر مبنی نیلامی کے ذریعے 9,000 کروڑ روپے  کی مشتہر کردہ رقم کے لیے 7.40 فیصد گورنمنٹ سیکیورٹی 2062 ۔بھارتی حکومت کے پاس مذکورہ بالا ہر سیکیورٹی کے مقابل 2,000 کروڑ روپے تک کی اضافی سبسکرپشن برقرار رکھنے کا اختیار ہوگا۔ نیلامی 04 نومبر 2022  کو ریزرو بینک آف انڈیا، ممبئی آفس، فورٹ، ممبئی کے ذریعہ کی جائے گی۔
سیکیورٹیز کی فروخت کی مشتہر کردہ رقم کا 5فیصد تک اہل افراد اور اداروں کو سرکاری سیکیورٹیز کی نیلامی میں غیر مسابقتی بولی کی سہولت کی اسکیم کے مطابق الاٹ کیا جائے گا۔
نیلامی کے لیے مسابقتی اور غیر مسابقتی دونوں بولیاں 04 نومبر 2022 کو ریزرو بینک آف انڈیا کور بینکنگ سولیوشن  سسٹم پر الیکٹرانک فارمیٹ میں جمع کرائی جانی چاہئے ۔غیر مسابقتی بولیاں صبح 10.30 بجے سے 11.00 بجے کے درمیان جمع کرائی جانی چاہئے اور مسابقتی بولیاں صبح 10.30 سے 11.30 کے درمیان جمع کرائی جانی چاہئے۔
نیلامی کے نتائج کا اعلان 04 نومبر 2022  کو کیا جائے گا اور کامیاب بولی دہندگان کو ادائیگی 07 نومبر 2022  کو ہوگی۔
یہ سکیورٹیز ‘‘ جب جاری کی گئیں ’’ تجارت کے لئے اہل ہوں گی جوکہ ہندوستان کے ریزرو بینک کے ذریعہ بذریعہ سرکلر نمبر آر بی آئی /19-2018 / 25 مورخہ 24 جولائی 2018 جوکہ وقت بہ وقت ترمیم شدہ ، کے ذریعہ جاری کردہ ‘مرکزی حکومت کی سکیورٹیز میں جب جاری کئے گئے لین دین’ سے متعلق رہنما خطوط کے مطابق ہوگی۔
امور صارفین، خوراک اور عوامی تقسیم کی وزارت
این سی سی ایف اور نیفیڈ 15 اگست سے 50 روپے فی کلو گرام کی خردہ شرح پر ٹماٹر فروخت کریں گے
امور صارفین کے محکمہ نے تھوک بازاروں میں ٹماٹر کی قیمتوں میں گراوٹ کے پیش نظر این سی سی ایف اور نیفیڈ کو 15 اگست 2023سے 50 روپے فی کلو گرام کی خردہ شرح سے ٹماٹر فروخت کرنے کی ہدایات دی ہیں۔
دہلی – این سی آر میں ٹماٹروں کی خردہ فروخت 14 جولائی 2023 سے شروع کی گئی تھی ،13 اگست2023 تک ان دو ایجنسیوں کے ذریعہ مجموعی طور پر 15 لاکھ کلو گرام ٹماٹر حاصل کئے گئے جو ملک کے بڑے کھپت کے مراکز میں خردہ صارفین کو مسلسل فروخت کئے جارہے ہیں ۔جن مقامات پر ٹماٹر فروخت کئے جارہے ہیں ان میں دہلی – این سی آر ، راجستھان ،اترپردیش اور بہار  شامل ہیں۔
این سی سی ایف اور نیفیڈ سکے ذریعہ حاصل کردہ ٹماٹروں کی خردہ قیمت ابتدائی طور پر 90 روپے فی کلو گرام طے کی گئی تھی اور بعد میں اسے گھٹاکر 16 جولائی 2023 سے 80 روپے فی کلو گرام کردیا گیا ۔اس کے بعد 20 جولائی 2023 سے اسے مزید گھٹاکر 70 روپے فی کلو گرام کیا گیا۔اب ٹماٹر کی خردہ قیمت 50 روپے فی کلو گرام کئے جانے سے صارفین کو مزید فائدہ ہوگا۔
گذشتہ چند دنوں میں این سی سی ایف نے دہلی میں 70 مقامات پر نوئیڈ اور گریٹر نوئیڈا میں 15 مقامات پر اپنی موبائل وین کھڑی کرکے خردہ صارفین کو کی جانے والی ٹماٹر کی مقدار میں کافی اضافہ کیا ہے۔اس کے علاوہ این سی سی ایف کے ذریعہ ڈیجیٹل کامرس  پلیٹ فارم کے لئے اوپن نیٹ ورک کے ذریعہ مسلسل ٹماٹر کی خردہ فروخت کی جارہی ہے۔
قابل ذکر ہے کہ امور صارفین کے محکمے کی ہدایت پر این سی سی ایف اور نیفیڈ نے آندھرا پردیش ،کرناٹک اور مہاراشٹر کی منڈیوں سے ٹماٹر کی حصولیابی اور گذشتہ ایک ماہ میں جن بڑے کھپت کے مراکز میں ٹماٹر کی قیمتوں میں ریکارڈ اضافہ دیکھا گیا ہے وہاں پرساتھ ہی ساتھ ٹماٹر کی فروخت کا کام شروع کیا تھا۔
وزارت خزانہ
محترمہ بھارتی داس نے نئے کنٹرولر جنرل آف اکاؤنٹس  کا چارج سنبھالا
محترمہ بھارتی داس نے آج یہاں نئے کنٹرولر جنرل آف اکاؤنٹس  کا چارج سنبھال لیا۔ محترمہ داس 27ویں کنٹرولر جنرل آف اکاؤنٹس  ، وزارت خزانہ، حکومت ہند ہیں۔
محترمہ بھارتی داس جو کہ 1988 بیچ کی انڈین سول اکاؤنٹس سروس  افسر ہیں ، کو حکومت ہند نے 18 اکتوبر 2021 سے وزارت خزانہ کے اخراجات کے محکمے کے کنٹرولر جنرل آف اکاؤنٹس  کے طور پر مقرر کیا ہے۔
اس سے پہلے، محترمہ داس نے پرنسپل چیف کنٹرولر آف اکاؤنٹس  سنٹرل بورڈ آف ڈائریکٹ ٹیکسز، پرنسپل سی سی اے وزارت خارجہ ، پرنسپل سی سی اے وزارت داخلہ اور سی سی اے ،وزارت صحت وکنبہ بہبود، ڈائریکٹر، وزارت شہری ہوا بازی اور ڈپٹی سیکرٹری، وزارت سڑک نقل و حمل و قومی شاہراہیں اور بندرگاہ، جہازرانی و آبی گزرگاہوں کی وزارت کے طور پر خدمات انجام دے چکی ہیں۔
کنٹرولر جنرل آف اکاؤنٹس  مرکزی حکومت کے اکاؤنٹنگ کے معاملات پر 'پرنسپل ایڈوائزر' ہیں۔ سی جی اے تکنیکی طور پر درست مینجمنٹ اکاؤنٹنگ سسٹم کے قیام اور انتظام اور مرکزی حکومت کے کھاتوں کی تیاری اور جمع کرانے کا ذمہ دار ہے۔ سی جی اےمرکزی حکومت کے خزانے کے کنٹرول اور اندرونی آڈٹ کے لیے بھی ذمہ دار ہے۔
زراعت اور کاشتکاروں کی فلاح و بہبود کی وزارت
زرعی میکانک سازی کا فروغ
زراعت اور کسانوں کی فلاح و بہبود کے مرکزی وزیر جناب نریندر سنگھ تومر نے لوک سبھا میں ایک تحریری جواب میں بتایا کہ:
زراعت، تعاون اور کسانوں کی فلاح و بہبود کا محکمہ  بنیادی طور پر ذیلی مشن برائے زرعی میکانک سازی  کے ذریعہ زراعت کی میکانک سازی کو فروغ دے رہا ہے۔ فصلوں کی باقیات کے انتظام کے لیے میکانک سازی کو مرکزی سیکٹر کی اسکیم ’پنجاب، ہریانہ، اتر پردیش اور قومی راجدھانی خطہ دہلی میں فصلوں کی باقیات کے اِن- سیٹو مینجمنٹ کے لیے زرعی میکانک سازی کے فروغ‘  کے ذریعہ فروغ دیا جاتا ہے۔ محکمہ کی دیگر اسکیموں جیسے راشٹریہ کرشی وکاس یوجنا ، جو ریاستوں کو اپنی پسند کے مطابق مداخلت کا انتخاب کرنے کی خود مختاری عطا کرتی ہے اور مربوط پروگراموں جیسے باغبانی کی مربوط ترقی کا مشن  اور قومی غذائی تحفظ مشن  میں بھی زرعی میکانک سازی کی تکمیل کے اجزاء موجود ہیں۔
سال 18-2017، 19-2018 اور 20-2019 میں ایس ایم اے ایم، سی آر ایم اور آر کے وی وائی اسکیموں کے تحت زرعی میکانک سازی کے لیے ریاستی حکومتوں کو مجموعی طور پر بالترتیب 1591.02 کروڑ روپے، 2502.69 کروڑ روپے اور 2101.93 کروڑ روپے مختص/جاری کیے گئے۔
اسکیموں کے تحت مالی امداد کے لیے کسانوں کا انتخاب، ریاستی حکومتوں کے ذریعہ ان اسکیموں کے وسیع رہنما خطوط کی بنیاد پر کیا جاتا ہے، جن میں زرعی بجلی کی دستیابی کے کم تناسب والے علاقوں، بڑی تعداد میں چھوٹے اور معمولی کھیت والے علاقوں اور ایسے علاقوں پر توجہ مرکوز کرنے کی ہدایت دی گئی ہے جہاں غذائی اجناس کی پیداوار کم ہوتی ہو لیکن پیداواریت کو بڑھانے کا امکان موجود ہو۔
اثرات کی تشخیص کا مطالعہ کاشتکاری پر میکانک سازی کے مجموعی مثبت اثرات کو اجاگر کرتا ہے کیوں کہ بتایا گیا تھا کہ میکانک سازی سے پیداواریت میں مجموعی طور پر 17.9 فیصد اور بیجوں کی روئیدگی میں 14.1 فیصد کا اضافہ کرنے میں مدد ملی تھی۔ میکانک سازی نے کام کے وقت میں تقریباً ایک تہائی کی بچت کرنے، مزدوری کی ضروریات میں 30 فیصد کمی، بیج کی قیمت میں 11 فیصد کمی، گھاس پھوس میں 26.6 فیصد کمی، ڈیزل کی کھپت میں 22.4 فیصد کمی اور کھاد کی ضروریات میں 12.7 فیصد کمی کرنے میں بھی مدد کی۔
وزیراعظم کا دفتر
وزیر اعظم نے جے این پی اے کے ذریعہ تاریخ میں پہلی بار متاثر کن 6 ملین ٹی ای یو کی حد عبور کرکے سب سے زیادہ مالوں کی نقل و حمل درج کرنے پر خوشی کا اظہار کیا
وزیر اعظم جناب نریندر مودی نے تاریخ میں پہلی بار 30 مارچ کو جواہر لعل نہرو پورٹ اتھاریٹی  کے ذریعہ 6 ملین ٹی ای یو کی حد عبور کرکے سب سے زیادہ مالوں کی نقل و حمل درج کرنے پر خوشی کا اظہار کیا ہے ۔
جے این پی اے کے ٹویٹ کے جواب میں، وزیر اعظم نے ٹویٹ کیا؛
"ہندوستان کی اہم بندرگاہوں میں سے ایک کا قابل ذکر کارنامہ۔"
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
3591
(
سٹرک ٹرانسپورٹ اور شاہراہوں کی وزارت
جناب نتن گڈکری نے اتر پردیش کے پرتاپ گڑھ اور دیوریا علاقوں میں 8000 کروڑ روپے سے زیادہ کے 10 این ایچ پروجیکٹوں کا سنگ بنیاد رکھا
سڑک نقل و حمل اور قومی شاہراہوں کے مرکزی وزیر جناب نتن گڈکری نے آج اتر پردیش کے وزیر اعلیٰ یوگی آدتیہ ناتھ کی موجودگی میں پرتاپ گڑھ خطہ میں 2,200 کروڑ روپے کے 5 این ایچ پروجیکٹوں اور اتر پردیش کے دیوریا علاقے میں 6,215 کروڑ روپے کے 5 این ایچ پروجیکٹوں کا سنگ بنیاد رکھا۔
جناب گڈکری نے کہا کہ پرتاپ گڑھ سے سلطان پور تک 43 کلومیٹر طویل قومی شاہراہ 330 کو 1290 کروڑ روپے کی لاگت سے چوڑا کرنے سے پریاگ راج سے ایودھیا کے راستے پرتاپ گڑھ تک کے سفر کا وقت کم ہو جائے گا۔ انہوں نے کہا کہ پرتاپ گڑھ میں 309 کروڑ روپے کی لاگت سے مجوزہ 14 کلومیٹر بائی پاس کی تعمیر کا کام بھی جلد شروع ہو جائے گا۔ وزیر موصوف نے کہا کہ روڈ سیفٹی کا کام نیشنل ہائی وے 31 پر 27 کروڑ روپے کی لاگت سے کیا جائے گا، جس میں اسٹریٹ لائٹس، بس شیلٹرز اور دیگر طرح کے کام شامل ہیں۔ پرتاپ گڑھ - مسافرخانہ سیکشن کی تعمیر سے سیمنٹ پلانٹ، گیس پلانٹ، بوٹلنگ پلانٹ اور ڈیری ملک فیکٹری کی صنعتوں کی ترقی میں تیزی آئے گی۔ یہ تمام پروجیکٹ اتر پردیش میں سرمایہ کاری کی حوصلہ افزائی کریں گے اور روزگار کے نئے مواقع پیدا کریں گے۔
دیوریا پروجیکٹ کے بارے میں بات کرتے ہوئے جناب گڈکری نے کہا کہ دیوریا میں 1750 کروڑ روپے کی لاگت سے 22 کلومیٹر، 4 لین بائی پاس کی تعمیر کا کام اگست 2023 میں حوالے کیا جائے گا۔ انہوں نے کہا کہ دیوریا اور گورکھپور کے پسماندہ علاقوں کو ان پروجیکٹوں سے فائدہ پہنچے گا۔ وزیر موصوف نے کہا کہ ان پروجیکٹوں سے بہار کے ساتھ رابطے میں بھی بہتری آئے گی۔
جناب گڈکری نے کہا کہ وزیر اعظم جناب نریندر مودی اور وزیر اعلیٰ یوگی آدتیہ ناتھ کی قیادت میں ہم اتر پردیش میں قومی شاہراہوں کے ذریعے ترقی کی نئی راہیں بنانے کے تئیں پرعزم ہیں۔
وزارت اطلاعات ونشریات
اطلاعات و نشریات کے سیکریٹری نے این ایف اے آئی کیلنڈر 2020 کا اجراء کیا
کیلنڈر میں ہندوستانی سنیما میں استعمال کئے گئے آلات موسیقی کو دکھایا گیا ہے
نئی دہلی،21؍نومبر:اطلاعات و نشریات کے سیکریٹری جناب امت کھرے نے آج گوا میں ہندوستان کے50ویں بین الاقوامی فلم میلے  میں این ایف اے آئی کیلنڈر 2020 کا اجراء کیا۔ اس موقع پر انہوں نے کہا کہ یہ کیلنڈر فلم شائقین کے لئے محفوظ کرکے رکھی جانے والی ایک چیز ثابت ہوگا۔اس کیلنڈر میں ہندوستانی سنیما میں استعمال کئے گئے آلات موسیقی پر توجہ مرکوز کی گئی ہے۔ان میں کچھ ایسی نایاب تصویریں ہیں، جنہیں آرکائیو کے کلیکشن سے لیا گیا ہے۔
کیلنڈر میں 24تصاویر ہیں، جن میں ہندوستان کی مختلف زبانوں کی فلموں میں آلات موسیقی بجاتے ہوئے اداکاروں کو دکھایا گیا ہے۔اس موقع پر فیڈریشن آف فلم سوسائٹیز آف انڈیا کی صدر کرن شانتا رام کے ساتھ ساتھ معروف فلم ساز سبھاش گھئی، شاجی کرون، راہل رویل موجود تھے۔اس موقع پر بیورو آف آؤٹ ریچ کمیونکیشن کے ڈائریکٹر جنرل جناب ستیندر پرکاش اور این ایف اے آئی، کے ڈائریکٹر جناب پرکاش ماگ دُم کے علاوہ گوا حکومت کے چیف سیکریٹری جناب پریمل رائے اور اطلاعات و نشریات کی وزارت کے ایڈیشنل سیکریٹری جناب اتُل تیواری بھی تشریف فرما تھے۔
این ایف اے آئی کیلنڈر 2020 ہندوستانی سنیما میں استعمال ہوئے ہندوستانی آلات موسیقی کے خزانے کا ایک شاندار مجموعہ ہے۔ کیلنڈر میں راج کپور کو تنبورا،جیا شری گڈکر کو وینا، وشنو پنت پگنس کو ایکتارہ، پی ایل دیش پانڈے کو تینور بانجو،شوا جی گینسن کو نڈا سوورم ، نیرا لتّو راما پوڈول کو ایڈکّا، راج کمار کو شہنائی، کلپنا کو وائلن ، کشور کما رکو ہارمونیم وغیرہ بجاتے ہوئے دکھایا گیا ہے۔اس کیلنڈر کی باعث کشش چیز کیلنڈر پر دیا گیا کیو آرکوڈ ہے،جسے متعلقہ فلموں اور دی گئی تصاویر کے بارے میں تفصیلی معلومات حاصل کرنے کے لئے اسکین کیا جاسکتا ہے۔
اس سال کیلنڈر وال اور ٹیبل دو فارمیٹ میں دستیاب ہے اور اسے www.nfai.gov.inپر آن لائن بُک کرکے بھی خریدا جاسکتا ہے۔
ریلوے کی وزارت
مشرقی ریلوے میں بردھمان  ریلوے اسٹیشن کا نام تبدیل کرنے سے متعلق کوئی تجویز نہیں
نئی دہلی،30؍جولائی،مشرقی ریلوے میں بردھمان  ریلوے اسٹیشن کانام بدلنے سے متعلق کوئی تجویز ریلوے کی وزارت کے زیر غور نہیں ہے۔
موجودہ رہنما خطوط کے مطابق حکومت ہند کی وزارت امور داخلہ ہی بھارتی ریلوے کے کسی بھی ریلوے اسٹیشن کا نام تبدیل کرنے کی منظوری دینے کی مجاز اتھارٹی ہے۔ وزارت داخلہ یہ کام ریلوے کی وزارت ، سائنس اور ٹیکنالوجی کی وزارت ، بھارت کے سرویئر جنرل اور محکمہ ڈاک سے نو آبجیکشن سرٹیفکٹ  حاصل کرنے کے بعد ہی متعلقہ ریاستی حکومت کی سفارش پر ایسا کرسکتی ہے۔
مذکورہ ریلوے اسٹیشن کا نام تبدیل کرنے کی خاطر نو آبجیکشن سرٹیفکٹ کے لئے وزارت داخلہ سے کوئی مراسلہ موصول نہیں ہوا ہے۔
۔۔۔۔۔۔۔۔۔۔۔۔۔۔۔۔
U-3503
(Visitor Counter : 64